b'\n_START_ARTICLE_\nMuzeul de Istorie \xc8\x99i Etnografie din B\xc4\x83l\xc8\x9bi\n_START_SECTION_\nIstorie\n_START_PARAGRAPH_\nLa 14 octombrie Comitetul executiv B\xc4\x83l\xc8\x9bi emite un ordin \xc3\xaen baza hot\xc4\x83r\xc3\xa2rii nr. 138 din 16 aprilie 1960 a Consiliului de Mini\xc8\x99tri ai RSSM  de a crea \xc3\xaen ora\xc8\x99ul B\xc4\x83l\xc8\x9bi muzeul de istorie \xc8\x99i studiere a \xc8\x9binutului natal cu localul provizoriu \xc3\xaen strada Dostoevschi nr. 22. Au fost angaja\xc8\x9bi colaboratori, numit \xc3\xaen func\xc8\x9bie directorul Petru Gri\xc8\x9benco, s-a \xc3\xaenceput lucrul de cercetare a exponatelor, un ajutor pre\xc8\x9bios la organizarea primei expozi\xc8\x9bii a acordat Muzeul de Stat de Istorie \xc8\x99i stodiere a \xc8\x9binutului al RSSM ._NEWLINE__NEWLINE_La 10 martie este adoptat\xc4\x83 o nou\xc4\x83 hot\xc4\x83r\xc3\xa2re a Comitetului executiv B\xc4\x83l\xc8\x9bi de a transfera provizoriu muzeul \xc3\xaen cl\xc4\x83direa catedralei Sf. \xc3\x8emp\xc4\x83ra\xc8\x9bi Constantin \xc8\x99i Elena \xe2\x80\x93 o perl\xc4\x83 arhitectural\xc4\x83 a ora\xc8\x99ului, construit\xc4\x83 \xc3\xaen anii 1924 \xe2\x80\x93 1934 de c\xc4\x83tre arhitectorul A. Gabrilescu. Muzel a activat \xc3\xaen cl\xc4\x83direa catedralei timp de 30 de ani._NEWLINE__NEWLINE_\xc3\x8en 1990 Muzeul a fost transferat iar\xc4\x83\xc8\x99i \xc3\xaentr-un alt local provizoriu \xc3\xaen cl\xc4\x83direa fostului club \xe2\x80\x9eConstructorul\xe2\x80\x9d care nu corespunde cerin\xc8\x9belor unui muzeu. Sala care a fost recomandat\xc4\x83 cu insisten\xc8\x9b\xc4\x83 de c\xc4\x83tre autorit\xc4\x83\xc8\x9bile ora\xc8\x99ului pentru expozi\xc8\x9bie nu poate fi folosite din cauza coloanelor, scenei \xc8\x99i \xc3\xaenclin\xc4\x83rii podelei. L\xc4\x83sa de dorit aspectul estetic al cl\xc4\x83dirii ._NEWLINE_ _NEWLINE_Anterior, colectivul muzeului s-a adresat conducerii cu rug\xc4\x83minte de a i se acorda ca local cl\xc4\x83direa fostei prefecturi. Atunci autorit\xc4\x83\xc8\x9bile or\xc4\x83\xc8\x99ene\xc8\x99ti au declarat c\xc4\x83 cl\xc4\x83direa va fi demolat\xc4\x83, deorece nu sunt destul bani pentru renovare. Totu\xc8\x99i \xc3\xaen cl\xc4\x83direa istoric\xc4\x83 a fost p\xc4\x83strat\xc4\x83 \xc8\x99i \xc3\xaen prezent se afl\xc4\x83 Oficiul St\xc4\x83rii Civile . _NEWLINE__NEWLINE_\xc3\x8en ciuda tuturor greut\xc4\x83\xc8\x9bilor personalul muzeul a continuat s\xc4\x83 \xc8\x9bin\xc4\x83 aprins\xc4\x83 f\xc4\x83clia culturii ora\xc8\x99ului. \xc3\x8en aceast\xc4\x83 perioada s-au organizat expozi\xc8\x9bii temporare, mese rotunde, concursuri de istorie, lec\xc8\x9bii, seminare simpozioane \xc8\x99tiin\xc8\x9bifice. _NEWLINE_La 12 februarie 2004, prin decizia primarului municipiului, Muzeului de Istorie \xc8\x99i Etnografie i se acord\xc4\x83 un local pe strada L\xc4\x83pu\xc8\x99neanu 2. Repara\xc8\x9biile localului au durat 3 ani \xc8\x99i au costat 855 mii lei. \xc3\x8en luna noiembrie 2008 muzeul b\xc4\x83l\xc8\x9bean \xc8\x99i-a deschis u\xc8\x99ile pentru vizitatori. _NEWLINE_Din cauza spa\xc8\x9biului mic expozi\xc8\x9bia nu este consecvent\xc4\x83, reprezint\xc4\x83 un conglomerat de informa\xc8\x9bii - \xc3\xaentr-o sal\xc4\x83 sunt expuse nu numai piese arhiologice ci \xc8\x99i materiale referitoare la perioada interbelic\xc4\x83 .\n_START_SECTION_\nColec\xc8\x9bii\n_START_PARAGRAPH_\nMuzeul din B\xc4\x83l\xc8\x9bi dispune de un fond muzeistic, de bunuri materiale mobile \xc3\xaen num\xc4\x83r de 34 027 unit\xc4\x83\xc8\x9bi, dintre care fond de baz\xc4\x83 - 22 661 unit\xc4\x83\xc8\x9bi. Exemple de valori sunt: colec\xc8\x9bia variat\xc4\x83 de arhilogie, numistic\xc4\x83 (dinarul roman cu chipul \xc3\xaemp\xc4\x83ratului Marcus Aurelius, moned\xc4\x83 bizantin\xc4\x83), medalii \xc8\x99i monede dedicate lui Mihai Eminescu); documente vechi (scrisori \xc8\x99i circulare emise de Visarion Puiu), armament (spada unui osta\xc8\x99 din armata lui \xc8\x98tefan cel Mare); etnografie (costume na\xc8\x9bionale) . Printre exponate se eviden\xc8\x9biaz\xc4\x83 o bisericu\xc8\x9b\xc4\x83, cu \xc3\xaen\xc4\x83l\xc8\x9bime de circa un metru, confec\xc8\x9bionat\xc4\x83 integral din miez de p\xc3\xa2ine, p\xc4\x83strat\xc4\x83 anterior la Catedrala \xe2\x80\x9eSf\xc3\xa2ntul Nicolae\xe2\x80\x9d din B\xc4\x83l\xc8\x9bi ._NEWLINE_Muzeul de Istorie \xc8\x99i Etnografie reprezint\xc4\x83 unica institu\xc8\x9bie din municipiul B\xc4\x83l\xc8\x9bi \xc3\xaen care sunt adunate \xc8\x99i p\xc4\x83strate cu grij\xc4\x83 vistigiile trecutului. \xc3\x8en ficare an se organizeaz\xc4\x83 un \xc8\x99ir de activit\xc4\x83\xc8\x9bi, printre care un simpozion \xc8\x99tiin\xc8\x9bific \xc8\x99i zilele \xe2\x80\x9eu\xc8\x99ilor deschise\xe2\x80\x9d pentru vizitatori \xc3\xaen fondul institu\xc8\x9biei .'